Hans Christian Henriksen

Hans Christian Henriksen (1909–1983)gravstedsinfo var en norsk skipsreder.

Etter examen artium 1927 studerte Henriksen økonomi i sveitsiske Neuchatel (eksamen 1931) og tok et år med shipping-studier i London i 1932. Han fikk i 1933 jobb hos Den Norske Amerikalinje som faren Gustav Henriksen (1872–1939) ledet fra etableringen i 1911 til sin død i 1939. Først var han sekretær et par år, før han gifter seg i 1934 og i fra perioden 1935–1939 er sjef for dets kontor i New York City.  I 1939 dør faren, og Hans Christian rykker tilbake til hjembyen først som kontorsjef, og fra 1948–1973 som administrerende direktør.  Fra 1948 var han også adm.dir. i Den Skandinaviske Øst-Afrika Linje A/S. Ellers var han adm.dir. i Skips A/S Malmtransport, president i Norges Rederiforbund i 1956, samt formann i Oslo Børskomité 1956–70 og president i Norsk Selskab til Skibbrudnes Redning 1956–61, utover en rekke styreverv.Christian, Hans Henrik i Hvem er Hvem 1973

Hans Christian Henriksen var sønn av skipsreder Gustav Henriksen (1872–1939) fra Oslo og Elise (Lisken) Dall (1882–1974), opprindelig fra Kristiansund. Industrimannen Rein Henriksen (1915–1994) var hans bror (ledet Borregaard). Selv giftet Hans seg i 1934 med Agnes Cecilie Egeberg (1915–1976), datter av den meget rike Einar Westye Egeberg (1883–1946) som ledet Westye Egeberg & Co. frem til Krakket i 1929. Nils og kona bebodde Thomas Heftyes gate 38 og hadde sitt sommerhus på Larkollen ved Moss.Næringslivets menn De overtok også Tannæs og Stormo skoger oppi Nord-Odal som svigerfaren hadde ervervet seg i 1930. I 1962 ble det kjent at Nils Christian dro til Gloppen for å fiske laks to ganger i året.Gloppeelva og folket Sønnen Hans Gustav Henriksen (født 1940) disponerer i dag fremdels Rørvikvegen på Larkollen og Stormo og Tannæs, men rederiet ble avviklet på slutten av 1980-tallet.

 Utmerkelser 
 St. Olavs Orden, ridder i 1. klasse 1956
 St. Olavsmedaljen, svenska Vasaordenen, danske Dannebrogordenen og offiser i den franske Æreslegionen

 Referanser 

Kategori:Norske skipsredere
Kategori:Riddere av 1. klasse av St. Olavs Orden
Kategori:Mottakere av Dannebrogordenen‎
Kategori:Æreslegionen
Kategori:Vasaordenen
Kategori:Personer fra Oslo
Kategori:St. Olavsmedaljen
Kategori:Artikler i sjøfart-prosjektet